368 Tria

Numerus ternarius multa continet sacramenta, nam Abraham obediens Deo duxit filium suum ad immolandum. Item trium dierum, Gen. 22[:2-4].

Item, post exitum de Egiptorum post iter trium dierum, Exod. 8[:27]. <Item post exitum de Egiptorum post iter trium dierum> Populus sacrificat et purificatur, [Num. 10:33]. Et Jacob dimisit gregem suum a grege Laban itinere trium dierum, Gen. 30[:36].

¶ Et Ezechias infirmatus tercia die ascendit in templum, 4 Reg. [20:8].

¶ Item, Joseph *tradidit* fratres suos *custodie*, *tribus dies*, Gen. 42[:17].

Item, nuncii Josue latu erunt per *tres dies*, Jos. 2[:22].

Item, Marc. 8[:2] dixit Christus, *Misereor super turbam: quia ecce jam triduo sustinent me*.

Item, cum homo communiter laboret terci morbo spirituali, superbia contra Deum, inuidia contra proximum, luxuria contra seipsum, eget remedio, Osee 6[:3]: *Vivificabit nos post duos dies; in die tertia suscitabit [nos].*

Item, Gen. 40[:12-13]: *Tres dies sunt: post quos recordabitur Pharao*. Vnde Seneca libro 1 *Declamationes*,[[1]](#endnote-1) qui ter miliciam fecerit vacet, sic Christianus postquam tres hostes deuicerit quiescat.

Item, [2 Reg. 13:38] Dauid non permisit filium suum venire ad se donec tribus annis militasset cum rege Gessur. Sic nec nos redibimus membrum nisi militauerimus sub tribus partibus penitentie. Initur auis ponderosa non potest volare de terra nisi prius fecerit tres saltus super terram. Sic nec peccator ponderosus poterit valere de terrenis ad Deum nisi per tres partes penitentie que desigantur per tres ciuitates refugii quas ordinauit Deus per Moysem separari pro refugio filiorum Israel, Jos. 20[:2], et Deut. 19[:2]. Sed peccans mortaliter est homicida.

Item, Christus *dixit* se posse *reedificare* templum *post triduum*, Matt. 26[:61].

Item, Petrus ter tacebatur se amare Christum contra trinam negationem quam prius fecerat, Joan. vltimo [21:15-17].

Item, Luc. 13[:7] cum Christus veniret ad ficulneam sterilem dixit, *Ecce tres anni sunt ex quo venio quaerens fructum, et non invenio: succide ergo* eam: *ut quid terram occupat*?

1. Seneca the elder, *Controversiae* 1.8 (LCL 463:176-177): Ter fortem pater in aciem quarto volentem exire retinet; nolentem abdicat.

   Anyone who has acted heroically three times shall be exempt from military service. [↑](#endnote-ref-1)